潘子善范先之林自知賦木犀囑和
作者：釋居簡
朝代：宋

paragraphs: 孤芳如阿平，晚乃出六奇。
傍睨肅聽瑩，請試從元推。
韻如聖之清，避世觀商衰。
翠幄方童童，露葉流蟾輝。
降真換骨法，譜牒當尋披。
悠悠千斛香，鮮風如馹馳。
霪秋百草死，不復干等威。
江蘺交晚生，楚英託深知。
羅柳追逸駕，峻坂方驅羸。
尤物能移人，心正物自移。
年年月中仙，一人簪一枝。
後先不須問，亦各安其時。